Team Ahman auto.
Jarnon isä, sotilasmestari (evp.) Jaakko Ahma pitää pojat ja vaimonsa komennossa. Kuvassa Esko Hukkanen, Taneli Mäkelä, Pirkka-Pekka Petelius ja Raili Tiensuu.
Ensimmäisen Team Ahma DVD-julkaisun kansi.
**Team Ahma** on vuosina 1998–2007 valmistunut suomalainen komediasarja.

Vuonna 1997 aloittanut televisiokanava Nelonen tilasi *Team Ahma* -sarjan ja se oli kanavan ensimmäinen kotimainen draama-/komediasarja-tuotanto. Sarjan tuotti Pirkka-Pekka Peteliuksen silloinen yhtiö Pee Pee Visio. Sarjan ensimmäinen kausi valmistui vuonna 1998. Toinen kausi kuvattiin heti ensimmäisen kauden jälkeen. Vuonna 2005 sarjan DVD-julkaisua varten kuvattiin yksi uusi jakso, "Koeajotesti". Vuonna 2007 sarjalle tehtiin jatkoa viiden uuden jakson verran. Kaikki televisiosarjan jaksot on julkaistu DVD-muodossa. Tuotantokaudet 1 ja 2 on kuvattu Kirkkonummella. Kolmatta kautta kuvattiin samalla paikkakunnalla vain muutaman kohtauksen verran.

Sarja kertoo kahden ystävyksen, **Jarno Jaakko Uolevi Ahman** (Pirkka-Pekka Petelius) sekä **Alpo Hjördis Alarik Kurkisen** (Taneli Mäkelä), vapaaehtoisesta maantiepalvelusta.

Akkaa päälle: Team Ahma
-----------------------

**Varoitus:  Seuraava kirjoitus paljastaa yksityiskohtia juonesta.**
Sarja sai alkunsa jo vuonna 1996 MTV3-kanavan *Akkaa päälle* -nimisen komediasarjan jaksosta "Team Ahma", jossa sama parivaljakko oli vapaaehtoisessa maantiepalvelutyössä ja auttoi satunnaisia ihmisiä. Autona jaksossa on myöhemmän sarjan sijasta punainen Wartburg 353W Tourist.

Parivaljakko menee SEO:n baariin kahville ja he juttelevat huoltoaseman myyjän kanssa. Alpo rakastuu ensisilmäyksellä myyjään (Tiina Lymi), mutta epäilee että hänen kaverinsa Jarnokin olisi rakastunut kyseiseen myyjään.

Eräänä päivänä maantiepalvelukaksikon odottaessa tienreunassa hätäkutsua Alpo pyytää että Jarno kävisi katsomassa, onko auton syylärissä tarpeeksi vettä. Jarno väittää vettä olevan riittävästi, mutta Alpo pyytää kuitenkin häntä "käymään katsomassa varmuuden vuoksi". Jarno menee katsomaan ja Alpo varastaa sillä aikaa heidän säästölippaastaan rahaa.

Seuraavana päivänä Alpo hiippailee Jarnon kotitilalle, ottaa heidän autonsa ja ajaa huoltoasemalle. Hän kysyy myyjältä moneltako tämä pääsee töistä ja sanoo että voisi viedä hänet autolla kotiin työpäivän päätyttyä. Myyjä ilmoittaa olevansa liikkeellä polkupyörällä ja ettei näin ollen tarvitse kyytiä, mutta Alpo sanoo huomanneensa pyörän takakumin olevan tyhjä (Alpo tyhjensi kumin tahallaan ennen kuin meni huoltamoon sisään). Myyjä suostuu Alpon kyytiin ja Alpo palaa hetken kuluttua hakemaan häntä käytyään ensin ostamassa sormuksen.

Myyjä huomaa että Alpo ajaa outoa tietä ja kysyy minne hän ajaa. Alpo toteaa tähän "Aattelin ajaa tällasta kivaa reittiä". Sitten he pysähtyvät ja hetken kuluttua Alpo ojentaa myyjälle sormuksen. Myyjä sanoo pitävänsä sormuksesta, he rupeavat suutelemaan ja etenevät rakastelemaan läheiseen pusikkoon. Yhtäkkiä auton käsijarru pettää, auto luisuu alas korkealta kalliolta ja räjähtää pudotessaan.

Samana iltana Alpo murtautuu sorkkaraudalla autoliikkeeseen ja varastaa sieltä auton avaimet sekä myynnissä olevan auton. Jarno palaa vanhempiensa kanssa Helsingistä ja huomaa että hänen omistamansa auto on kadonnut.

Seuraavana päivänä Alpo kertoo Jarnolle tehneensä kaupat ja vaihtaneensa heidän autonsa uuteen kaikkineen irtaimistoineen. He huomaavat ihmisen avun tarpeessa tien varrella ja pysähtyvät auttamaan tätä. Pian paikalle saapuvat poliisit, jotka pyytävät, että heidän pitäisi siirtää autoaan, sillä se haittaa liikennettä. Poliisit lupaavat kuitenkin ohjata liikennettä ja laittavat valon vilkkumaan, josta Alpo menee sekaisin ja hermostuu täysin. Poliisin huomatessa heidän autonsa varastetuksi Alpo tunnustaa varastaneensa sen ja poliisit vievät hänet mukanaan.

Eräänä päivänä Jarnon mennessä huoltoasemalle kahville hän huomaa että myyjä ei ole tiskillä, menee etsimään myyjää ja löytää tämän harrastamasta asiakkaan (Mikko Kivinen) kanssa seksiä huoltoaseman takahuoneesta.

Jarno menee tapaamaan Alpoa vankilaan ja kertoo mitä hän näki huoltoaseman takahuoneessa. Jarno lupaa kostaa miehelle, joka harrasti seksiä myyjän kanssa. Eräänä päivänä Jarno ostaa purukumia ja mies tulee maksamaan bensansa autoon. Jarno asettaa purukumia tuolille, jolloin mies istuu purukumin päälle.

Jakson lopussa Alpo ilmoittaa vapautuvansa vankilasta muutaman viikon päästä.

Team Ahma - sarja
-----------------

Heidän omassa nimikkosarjassa Alpo ja Jarno perheineen ovat muuttaneet Uudellemaalle Kirkkonummelle kerrostaloon. Asunto sijaitsee Lindal-nimisessä lähiössä. Alpo itse asuu Hjördis-tätinsä (Jope Ruonansuu) luona.

Jarno on siviiliammatiltaan talonmies, ja Alpo postinkantaja. Sarja alkaa siitä kun Alpo ja Jarno virittelevät Saab 95 -merkkistä autoa autotallissa ja aikovat mennä koeajolle. He huomaavat että eräällä naisella on hätä pysäköintialueella ja he menevät auttamaan. Naisella oli jäänyt valot autoon yöksi ja akku loppunut. Jarno ja Alpo antavat naisen autoon virtaa kaapeleilla ja nainen kiittää ja lähtee pois paikalta.

Samana iltana Jarno ja Alpo syövät Hjördis-tädin luona, ja Jarno kertoo ajatuksesta että hän haluaisi että he perustaisivat maantiepalvelun. Alpokin innostuu ideasta ja rupeavat suunnittelemaan sitä, nimeksi päätetään Team Ahma. 

Siitä eteenpäin Jarno ja Alpo auttavat erilaisia ihmisiä tien päällä, perinteisten autokorjausten lisäksi muun muassa he ovat auttaneet naista synnytyksessä tien päällä.

**Juonipaljastukset päättyvät tähän.**

Jaksoluettelo
-------------

### "Pilotti"

*Akkaa Päälle*: Team Ahma eli kertomus ystävyydestä, sankaruudesta ja rakkaudesta (23. joulukuuta 1996)

### Ensimmäinen tuotantokausi

* 1. Turvallista matkaa (11. tammikuuta 1998)
* 2. Yllätys rajan takaa (18. tammikuuta 1998)
* 3. On the Road (25. tammikuuta 1998)
* 4. Taakse poistu (1. helmikuuta 1998)
* 5. Elämän kevät (8. helmikuuta 1998)
* 6. Honeymoon (15. helmikuuta 1998)
* 7. Julkisuuden henkilö (22. helmikuuta 1998)
* 8. Doublecheeseburger (1. maaliskuuta 1998)
* 9. Delirium (8. maaliskuuta 1998)
* 10. Morkkis (15. maaliskuuta 1998)
* 11. Treffit (1998)
* 12. Epäkehittynyt ego (1998)
* 13. Uusi logo (1998)
* 14. Nuori lempi (1998)
* 15. Häät (24. huhtikuuta 1998)

### Toinen tuotantokausi

* 16. Dead End (4. lokakuuta 1998)
* 17. Jailhouse rock (11. lokakuuta 1998)
* 18. Fotojukka (18. lokakuuta 1998)
* 19. Muutto (25. lokakuuta 1998)
* 20. Gerbiili (1. marraskuuta 1998)
* 21. Hissi (8. marraskuuta 1998)
* 22. Syksee (15. marraskuuta 1998)
* 23. Hangö (22. marraskuuta 1998)
* 24. Ylimääräinen nautinto (29. marraskuuta 1998)
* 25. Turvallista joulua (25. joulukuuta 1998)
* 26. Pelaruuspas (31. joulukuuta 1998)
* 27. Kalenteri (6. tammikuuta 1999)
* 28. Offside (13. tammikuuta 1999)
* 29. Autokauppa (20. tammikuuta 1999)
* 30. Bilika (27. tammikuuta 1999)

### Extra-jakso

* 31. Koeajotesti (2005) (tehtiin *Team Ahma*-DVD:tä varten, esitettiin televisiossa 2006)

### Kolmas tuotantokausi

* 32. Nelonen (30. toukokuuta 2007)
* 33. Gommi ja Pommi (6. kesäkuuta 2007)
* 34. Juhannus (13. kesäkuuta 2007)
* 35. Pariterapia (20. kesäkuuta 2007)
* 36. Lapinlumo (27. kesäkuuta 2007)

Näyttelijät
-----------

### Pääosissa

* Pirkka-Pekka Petelius – Jarno Ahma (33 jaksoa, 1998–2007)
* Taneli Mäkelä – Alpo Kurkinen (33 jaksoa, 1998–2007)
* Esko Hukkanen – sotilasmestari (evp.) Jaakko Ahma (12 jaksoa, 1998)
* Raili Tiensuu – Vappu Ahma (11 jaksoa, 1998), Jaakko Ahman vaimo

### Muissa rooleissa

Sarjassa on esiintynyt monia suomalaisia näyttelijöitä, muun muassa:

* Sari Siikander – Laa-neiti (15 jaksoa, 1998)
* Johanna af Schultén – Karin Erhsten (9 jaksoa, 1998)
* Jope Ruonansuu – Hjördis-täti (7 jaksoa, 1998)
* Vesa Vierikko – Veikko Karatajev (9 jaksoa, 1998)
* Martti Suosalo – Jevgeni Peippo (10 jaksoa, 1998)
* Lasse Karkjärvi – Jukka Vikström (6 jaksoa, 1998)
* Yrjö Parjanne – Ylikomisario Urho (6 jaksoa, 1998, 1999)
* Jukka Voutilainen – Risto Somervuo, Naantalin kylpylän johtaja (2 jaksoa, 1998)
* Jukka Sipilä – Hjördis-tädin isä (1 jakso, 1998)
* Antti Litja – Harry Järvi, autokauppias (1 jakso, 1999)
* Timo Torikka – Poliisi (2 jaksoa, 1998)
* Pertti Sveholm – Poliisi (1 jakso, 1998)
* Juha Muje – Taksikuski (1 jakso, 1998)
* Mikko Kivinen – Hannu Kaasalainen (1 jakso, 1998)
* Jouko Klemettilä – Jaakko Ahma nuorena (1 jakso, 1998)
* Esko Nikkari – Tiepalvelupäällikkö (1 jakso, 1998)
* Kari-Pekka Toivonen – Vankilan vartija (2 jaksoa, 1998)
* Teijo Eloranta – Vankilan vartija (2 jaksoa, 1998)
* Lasse J. Laine – Tuomari (1 jakso, 1998)
* Taisto Oksanen – Syyttäjä oikeudessa (1 jakso, 1998)

Sarjassa esiintyneitä julkisuuden henkilöitä:

* Vesa-Matti Loiri
* Hjallis Harkimo
* Teemu Selänne
* Juha Lind
* Otakar Janecký
* M. A. Numminen & Pedro Hietanen
* Kari Heiskanen
* Kari Väänänen
* Reino Laine
* Harriet Sundqvist (1 jakso, 1998)

Lähteet
-------

1. 1 2  Mikael Mattila: Muistatko vielä? Legendaarisen tv-sarjan Saab täyttää 50 vuotta *Ilta-Sanomat*.  2022. Viitattu 17.3.2024.
2. ↑  Team Ahma *Ruutu*. Viitattu 17.3.2024.

Aiheesta muualla
----------------

* Sitaatteja aiheesta **Team Ahma** Wikisitaateissa